AksaraLLM/aksara-bahasa-daerah-v1 huggingface dataset:
Luwing, kluwing utawa millipede (kelas Diplopoda, sadurungé uga diarani Chilognatha) ya iku artropoda kang duwé rong pasang sikil saben segmen, nanging segmen sepisanan kang manggon ing buri endhas lan 2 segmen sawisé iku mung nduwé sikil kang cacahé siji.
Luwing ora nggunakaké sungut kang ana wisané kanggo njaga awaké saka mungsuh. Nanging nalika rumangsa ana mungsuh kang mbebayani, luwing banjur mlungkeraké awaké. Ana uga kang nganggo cara kanthi ngetokaké zat kang duwé racun. Zat racun iki wujud hydrogen sianida liwat pori-pori ing awaké. Zat iki bisa mbakar eksoskeleton kéwan-kéwan cilik liyané kaya ta gegremet kang ukurané cilik umpamané semut. Luwing seneng urip ing panggonan kang lembab.
Luwing awaké kasusun déning endhas kang diarani chepalo lan weteng utawa abdomen, luwing ora nduwé dhadha utawa thoraks. Ing endhasé ana antèna kang cacahé sepasang. Antèna iki gunané kanggo peraba lan sepasang mata tunggal kang arané ocellus.
Nalika ganti kulit jumlah sègmèn bakal tambah. Luwing nduwé piranti gerak kang wujud rong pasang sikil ing saben segmen ing wetengé.

Luwing urip ing panggonan kang peteng lan lembab lan ngandhut tuwuhan kang wis bosok. Luwing akèh urip ing laladan tropis lan urip ing dharat mligi ing panggonan kang ngandhut sampah kaya ta ing kebon lan ing ngisor-ngisor watu. Kéwan iki mangan sayuran, vegetasi kang wis mati lan lumut.
Awaké luwing dhapuré silindris lan ana ruas-ruasé kang kasusun kurang luwih 25-100 segmen. Ing ruas kaping pitu, siji, utawa kaping pindho, sikilé ngalami modifikasi dadi organ kopulasi. Ing endhasé ana sepasang antèna cendhek. Luwing duwé respirasi kang jenengé trakea kang ora ngepang. Piranti ekskresiné wujud saluran malphigi kang cacahé loro.

Cathetan suku 

Detritivore
Allamanda cathartica ya iku tuwuhan hias kang racaké diarani kembang alamanda lan lan uga kerep diarani kembang trompet emas, kembang lonceng kuning, utawa kembang buttercup. Kembang alamanda asalé saka laladan Amérika Tengah lan KIdul lan akèh tinemu ing Brazil. Ing kono kembang iki kerep digunakaké minangka rerenggan amarga wujudé éndah.

Ciri-ciri 
Tuwuhan alamanda éwoning perdu kayu kang dhuwure ngancik 2 mèter. Tuwuhan iki asipat evergreen (tansah ijo saben taune). Gagange kang wis tuwa wernane coklat amarga wektu iku mbentuk kayu, déné tunas enome warna ijo. Kembang alamanda wernane kuning lan wujudé kaya trompet kanthi diameter 5-7.5 cm. Tuwuhan iki duwé kembang kang ambune wangi.

Panggonan urip 
Alamanda lumrahé urip ing jejere kali utawa ing panggoan kang kena sinare srengéngé lan kena banyu udan kang cukup. Tnduran iki ora bisa urip ing lemah kang ngndhut uyah lan tuwuhan iki uga ora tahan suhu cendhèk. Suhu -1 °C bisa matèni tuwuhan mau amarga tandura iki sensitif banget marang suhu atis.

Alamanda bisa urip apik lan ngasilaké kembang ing intensitas srengéngé tanpa alangan. Yèn diwènèhi alangan, kembange bisa mudhun. Tuwuhan iki urip kanthi apik nalika ana ing lemah pasir kaya ta, akèh bahan organike, lan aerasi kanthi apik uga. Surasane, alamanda ya iku tuwuhan kang gampang urip ing kondisi kang cocog mula ing pirang-pirang laladan uga diarani gulma.

Iklim kang cocog kanggo pertumbuhan alamanda ya iku laladan kanthi iklim tropis. Pada laladan kanthi iklim tropis, alamanda bisa urip ing lingkungan kang mlakune lumayan rikat. Di habitat Asline, alamanda urip ing ketinggian 0-700 mèter saka laut (dpl) kanthi curah udan 1000 nganti 2800 mm saben taun. Karena modote kang rikat, alamanda racaké kanggo ornamen kanggo rerenggan pager lan témbok.

Reproduksi 
Tanaman alamanda berbunga sepanjang taun di banyak habitat. Tanaman ini dapat berkembangbiak dengan biji, namun perbanyakan yang umum dilakukan ya iku dengan stek batang. Hal ini disebabkan, beberapa varietas hibrida sulit memunculkan kapsul biji. Alamanda tergolong tanaman yang tumbuhnya cepat sehingga harus sok dilakukan pemangkasan untuk menjaga penampilannya.

Manfaat 
Kembang alamanda duwé pirang-pirang fungsi medis, salah sijiné ya iku diengo minangka laksatif. Dhadhak tuwuhan iki duwé sipat antibakteri. Kembang alamanda uga duwé sipat antibiotik tumrap bakteri Staphylococcus. Kembange tuwuhan iki dimanfaatake minangka obat kanggo nyegah komplikasi saka malaria lan abohe limpa. Saliyané iku, oyote bisa minangka nyegah lelara kuning.

Rujukan 

Tetuwuhan hias
Alginat ya iku polimer linier organik polisakarida kang kasusun saka monomer α-L asem guluronat (G) lan β-D asem manuronat (M), utawa bisa wujud kombinasi saka rong monomer mau. Alginat ana ing ganggang coklat kang asalé génus Ascophyllum, Ecklonia, Durvillaea, Laminaria, Lessonia, Macrocystis, Sargassum, dan Turbinaria.

Struktur 
Struktur dhasar saka monomer alginat ya iku ali-ali tetrahydopyran kang bisa mbentuk 2 konfigurasi, ya iku C1 lan 1C kaya ta gambar ing dhuwur. β -D-manuronat ing alam ana ing konfigurasi C1. Ing konfigurasi 1C α-D-manuronat, interaksi -COOH ing C-5 lan -OH ing C-3 bakal kaku, déné ing C1 gugus-gugus iki ana ing posisi ekuatorial mula luwih stabil. Sewalike, kanggo alasan kang pada α -L-guluronat ana ing konfigurasi 1C dibandingake C1.

Polimer alginat diwangun saka gayutan antarané C-1 lan C-4 tiap monomer lan dihubungake déning ikatan eter oksigèn. Polimer alginat kapérang saka 3 jinis, ya iku polimer M (manuronat), polimer G (guluronat), lan polimer MG. Polimer M diwangun saka struktur ekuatorial gugus C-1 lan C-4 lan mbentuk polimer lurus, déné polimer G diwangun saka struktur aksial. Perbedaan struktur polimer iki nyebabake polimer G luwih akèh minangka prosès mbentuk gel alginat kanthi nambahake ion Ca2+. Ion mau bakal ngganteake ion H+ ing gugus karboksilat lan mbentuk kreteg ion penghubung antarané polimer G siji karo sijiné. Hubungan antarané polimer G iki bakal mbentuk struktur egg-box.

Cathetan sikil

Pranala njaba 
 Alginate seaweed sources 
 Alginate properties 
 article Wired on Easy Cheese, describing sodium alginate

Ilmu pangan
Polisakarida
Dental materials
Zat aditif
Mercon (uga dikenal kanthi jeneng) bahan peledak) iku wujud bubuk kang dibungkus ing njero kertas. Kertas kang dianggo bungkus ora mung siji nanging lapis-lapis. Mercon nduwéni sumbu ing pérangan tengahé. Mercon minangka ngramékaké acara-acara kaya ta taun baru, nikahan, lan liya-liyané. Mercon nduwéni daya ledak kang cilik utawa low explosive. Bubuk kang minangka isis mercon wujud bahan peledak kimia kang bisa mbledhos ing kaanan tinamtu.

Sajarah 
Sajarah mercon asalé saka Cina. Kira-kira abad kaping-9, salah sijiné juru masak ora sengaja nyampuraké bubuk ireng (black powder)kang cacahé ana telung bubuk ya iku kalium nitrat, wlirang (sulfur) lan areng saka kayu (charcoal) kang asalé saka pawoné. Campuran bahan-bahan kang cacahé telu iki gampang yèn dibakar.
Yèn bahan katelu iki dilebokaké ing njero pring kang ana sumbuné banjur dibakar, bahan iki banjur mbledhos lan ngetokaké swara kaya swara mbeldosé bom kang banter. Swara iki dipercaya bisa ngusir roh jahat. Sabanjuré, mercon jinis iki banjur dipercaya lan dianggo uga nalika ana karaméan nikahan, menang perang, prastawa gerhana bulan, lan upacara-upacara keagamaan.

Nalika jaman dinasti Song banjur digawé pabrik mercon kang banjur dadi dhasar kanggo nggawé kembang api. Kembang api luwih mentingaké warna-warna lan dhapuré cahya ing langit nalika kembang api mbledhos saéngga kembang api dibédakaké karo mercon awit mercon mung mentingaké swarané. Sawisé iki tradhisi mercon banjur nyebar ing saindenging donya.
Ing Indonesia dhéwé, tradhisi mercon iku digawa karo salah sijiné wong Tionghoa. Salah sijiné pengamat sajarah Betawi, Alwi Shahab ngugemi yèn tradhisi nikahan wong Betawi kang nggunakaké mercon kanggo ngramekake kaanan kanthi niru saka tradhisi wong Tionghoa kang manggon ing saubengé Betawi. Ing Indonésia mercon uga disumet nalika pasa utawa riyaya bada.

Cathetan suku 

Mercon
Watuk ya iku siji tandha-tandha lelara awujud refleks pertahanan awak kanggo ngetokaké riak lan benda asing liya saka saluran napas. Istilah kanggo ngilangi tandha-tandha watuk mau simtomatik.

Jinise Watuk 
Watuk jinisé ana 2 macem:
 watuk garing
 watuk riak

Obat Watuk 
Obate uga kapérang dadi2 jinis
 Anti-tusif: dekstrometorfan lan difenhidramin
 Ekspektoran: guaifenesin, gliseril guaikolat, ammonium klorida, bromheksin lan [[succus liquiritae;;.
Anti-tusif kanggo nambani watuk garing, lan ekspektoran kanggo nambani watuk riak.
Antitusif kerjane neken rangsange watuk ing pusat watuk kang ana ing sungsum terusan (medulla), manawa ekspektoran kerjane ngakehi produksi riak lan ngencerake riak supaya gampang ditokkake awak.

Obat Watuk Tradisional 
 10 gram kulit jeruk mandarin garing lan 25 gram kencur (diiris-iris tipis) digodhog nganggo 400 cc banyu kanthi sisa 200 cc, banjur banyune diombe anget-anget.
 10 lembar godhong sirih digodhog nganggo 400 cc banyu kanthi sisa 200 cc, banjur banyune diombe anget-anget.
 10 gram kulit jeruk mandarin kering lan 250 gram oyong seger digodhog 600 cc kanthi sisa 300 cc, banjur diombe anget-anget.
 4 gram brambang, 4 gram godhong poko seger, 3 gram godhong sembung seger, 4 gram herba cekelan seger, 2 gram buah adas, diuleg lan 125 ml air. Tambah banyu. Kanggo infus utawa digawé pil.
 Campur 1 sdm banyu peresan jeruk nipis, 3 sdm madu murni, 5 sdm banyu mateng, banjur ditim suwéné 30 menit. Takaran ngombé bayi watara umur 6-1 taun: 2 pisan 1/2 sdt ; bocah 1-3 taun: 2 pisan 1 sdt; bocah 4-5 taun: 2 pisan 1 1/2 sdt.
 Cara liya, iris 1 buah jeruk nipis, peres banyune, wadhahi njero gelas/cangkir. Tambah kecap legi, kudek. Takaran ngombé kanggo bocah, 3 pisan per dina.

Watuk Bronkitis 
Watuk kadadéan amarga radang ing saluran udara tumuju paru-paru. Brokitis bisa dibédakaké miturut sebabe. Bronkitis infeksiosa disebabaké virus lan bakteri. Bronkitis uga bisa nyerang perokok lan penderita lelara paru-paru. Bronkitis iritatif disebabaké lebu, kukus, polusi udara, lan rokok
.

Radhang paru-paru 
Batuk garing minangka ciri saka tahap wiwitan penyakit iki. Wong awam bisa nyuda karo bronkitis biasa: ing sawetara dina, sputum bakal katon, pasien bakal luwih apik.

Cathetan suku 

Lelara
Agum Gumelar ).
Agum Gumelar iku mantan Mantri Perhubungan ning Kabinet Gotong Royong nalika taun 2001–2004.
saka pernikahané karo Linda Achmad Tahir, Agum duwé anak 2, ya iku Khaseli lan Ami.
Putri Agum, Amy Gumelar kang nikah karo juru main bulutangkis Taufik Hidayat.
Agum namataké sekolah SD hingga SMA-né ing Bandung (1964), banjur lumebu Akademi Militer Nasional (AMN) 1969.

Ning (1973–1976), Agum tau njabat dadi staf Kopkamtib lan Bakin.
banjur Wakil Asintel Kopassus (1987–1988), Asisten Intelijen Kopassus (1988–1990), Asisten Intelijen I Kasdam Jaya (1991–1992).

Nalika 1992–1993, Agum dadi Danrem 043/Garuda Hitam Lampung.
banjur Direktur A Badan Intelijen lan Strategis (BAIS) ABRI 1993–1994, Komandan Kopassus kaping 13 (1993-1994).. 1994-1996, dhèwèké munggah pangkat dadi Kasdam I Bukit Barisan (1994–1996).
Banjur njabat dadi Staf Ahli Pangab babagan Polkam (1996), Pangdam VII Wirabuana (1996-1998), lan Gubernur Lemhanas (1998).

Sanajan aktif ning kemiliteran, Agum uga aktif dadi Ketua Liga Amatir PSSI lan
Ketua Liga Indonésia (1993–1995) uga Ketua Umum PSSI (1998).
Ning tauné Gus Dur, jenderal bintang telu iki njabat dadi Mantri Perhubungan.
Lantas, posnya kang ditambahi dadi Mantri Perhubungan lan Telekomunikasi.
Ning akir masa papréntahan Présidhèn Gus Dur, Agum ditunjuk dadi Menko Polsoskam
nggantikaké Susilo Bambang Yudhoyono, Agum terus mencorong nalika dhèwèké nolak dekrit présidhèn,
Ning njroning SI MPR Juli 2001, Agum dicalonkan dadi wakil présidhèn, meski akiré malah njungkel dhéwé.

Lulusan taun 1969 saka Akademi Militer Nasional Magelang iki iya dadi Ketua Umum PSSI
saka taun 1999–2003.
Taun 1998, Agum olih gelar master saka American World University,
salah sawijining organisasi kang dilarang beroperasi karo Dikti Depdiknas ing taun 2005
kerana kasus adol gelar.

Nalika Pilkada Gubernur Jawa Barat taun 2008,
Agum maju nyalonké dhéwé berpasangan karo Nu'man Abdul Hakim (Wakil Gubernur Jawa Barat 2003–2008).
Nanging pasangan kang nganggo singkatan AMAN iki gagal ngintukaké kamenangan.

 karir 
 Pendhidhikan 
 SD, SMP, SMA, ing Bandung, (1964)
 Akademi Militer Nasional (AMN), (1968)

 Organisasi lan Karir 
 Staf Kopkamtib dan Bakin, (1973–1976)
 Wakil Asintel Kopassus, (1987–1988)
 Asisten Intelijen Kopassus, (1988–1990)
 Asisten Intelijen I Kasdam Jaya, (1991–1992)
 Danrem 043/Garuda Hitam Lampung, (1992–1993)
 Direktur A Badan Intelijen lan Strategis (Bais) ABRI, (1993–1994)
 Komandan Kopassus kaping 13, (1993–1994)
 Ketua Liga Amatir PSSI lan Ketua Liga Indonésia, (1993–1995)
 Kasdam I/Bukit Barisan, (1994–1996)
 Staf Ahli Pangab babagan Polkam, (1996)
 Pangdam VII/Wirabuana, (1996–1998)
 Ketua Umum PSSI, (1998-)
 Gubernur Lemhanas, (1998)
 Mantri Perhubungan, (1999–2001)
 Mantri Koordinator Pulitik, Sosial, dan Keamanan, (2001)
 Mantri Perhubungan Kabinet Gotong Royong, (2001–2004)
 purnawirawan'' (11 Nov 2000)

Cathetan suku 

Tokoh militèr Indonésia
Mantri Indonésia
Komandan Jendral Kopassus
Ketua KONI
Ketua PSSI
Lair 1945
Louis Pasteur () inggih punika ahli kimia lan biologi saking Prancis ingkang sampun misuwur sanget amargi panjenenganipun sampun ageng jasanipun tumrapipun ngèlmu kawruh. Nanging panyurung saking Pasteur ingkang paling ageng inggih punika ing bab téyori baksil lelara lan ngembangaken tèhnik panyegahan kanthi cara nyuntik.

Louis Pasteur lair ing kutha Dole taun 1822, sisih wétan nagari Prancis. Nalika taksih mahasiswa ing Paris, déning dhosenipun, Pasteur dipunanggep minangka mahasiswa ingkang "padatan" wonten ing ngèlmu kimia. Nembe ing taun 1847, Pasteur saged mbuktikaken manawi pangandikanipun dhosen kliru. Panaliten Pasteur bab asem traktat (tartaric acid) saged ngangkat drajaatipun minangka ahli kimia ingkang misuwur, kamangka wekdal punika yuswanipun nembé nemlikur taun.

Pasteur lajeng ngawontenaken panaliten malih, inggih punika kanthi panaliten bab paragian. Asil panaliten punika inggih punika pikantuk gagasan wonten mikroorganisme ingkang saé lan boten saé tumraping manungsa lan kéwan.

Sejatosipun, Pasteur sanès tiyang ingkang murwani masalah bab téyori baksil lelara. Hipotesis ingkang wiwitan dipunaturaken déning Girolamo Fracastoro, Friedrich Henle, lan sanès-sanèsipun. Nanging Pasteur dados ingkang paling misuwur wonten ing téyori kuman lelara ingkang dipunbuktikaken kanthi pinten-pinten panaliten lan dhemonstrasi ingkang dados jalaran utami saéngga masarakat pirsa manawi téyorinipun leres.

Manawi jalaran lelara punika saking baksil, kadosipun leres manawi nyegah mlebetipun baksil dhateng badan manungsa, saéngga lelara punika saged dipuncegah. Amargi punika Pasteur gadhah panyaruwé ingkang awrat inggih punika kanthi métodhe antisèptik kanggé sadaya dhokter.

Pasteur ngemabangaken tèhnik ingkang namanipun tèhnik pasteurisasi sapados saged ngicalaken mikroorganisme wonten ing toya.

Pranala njawi 
 Louis Pateur

Cathetan suku 

Lair 1822
Pati 1895
Artikel mawa basa krama
100 Tokoh miturut Michael H. Hart
Euclid (Eukleidēs), 300 SM, utawi saged dipunsebat Euclid of Alexandria, inggih punika salah satunggalipun ahli Matematika saking nagari Yunani. Panjenenganipun asring dipunsebat minangka Bapak Geometri. Euclid aktif ing Alexandria, Mesir. Kapan panjenenganipun lair lan wonten pundi ngantos dumugi sapunika dèrèng dipunmangertosi. Dereng kathah tiyang ingkang saged misuwur kados déné Euclid, ahli ngèlmu ukur saking Yunani. Kamangka wekdal gesangipun, tokoh-tokoh kados Napoleon, Martin Luther, Alexander ingkang Agung, sajatosipun langkung misuwur tinimbang Euclides. Nanging jangka panjangipun, Euclides langkung misuwur tinimbang tokoh-tokoh kalawau. Panjenengan misuwur salah satunggalipun amargi sampun nilarake satunggal karya ingkang awrat tumrapipun ngèlmu kawruh, mliginipun bab ngèlmu ukur ingkang namanipun The Elements.
Sejatosipun awratipun buku The Elements boten ing bab ingkang mratelakaken rumus-rumus pribadi ingkang dipunserat. Ameh sadaya téyori ingkang wonten ing buku punika sampun naté dipunserat tiyang sadèrèngipun Euclides, lan sampun saged dipunbuktikaken kaleresanipun téyori-téyori wau. Sumbangan saking euclides ingkang awrat inggih punika wonten ing cara ngaturipun saking bahan-bahan permasalahanlan formulasinipun ingkang jangkep wonten ing parencanaan panyusunan buku. Sasampunipun punika, kanthi tlaten lan ngatos-atos panjenenganipun ngatur dalil saéngga gampil anggènipun mahami buku punika déning tiyang génerasi salajengipun. Panjenenganipun nyediakaken petunjuk kados pundi cara mecahaken masalah, lan ngembangaken parcobaan-parcobaan.

Cathetan suku

Pranala njawi 
 Euclid's elements
 Euclid's elements 
 Euclid's elements

Artikel mawa basa krama
Matematikawan era klasik
100 Tokoh miturut Michael H. Hart
James Earl Carter, Jr. lair ing Plains,
Georgia, utawi asring dipunsebat kanthi asma Jimmy Carter inggih punika Présidhèn Amérika Sarékat kaping 39 (1977-1981) lan naté pikantuk kanugrahan Nobel Pardamean ing taun 2002. Saderengipun dados présidhèn, Carter nglenggahi kalungguhan minangka Senat Georgia lan Gubernur Georgia ingkang kaping 76 (1971-1975).

Ing taun 1976, Carter dipunnominasikaken minangka kandidat "jaran ireng" déning Dhémokrat dados gantosipun présidhèn Gerald Ford ing pemilu présidhèn Amérika Sarékat taun 1976.

Salah satyunggalipun prastawa ingkang kontroversial nalika panjenenganipun dados présidhèn inggih punika warga Amérika Sarékat cacahipun 450 dipunsandera ing Kadutaan Ageng Amérika Sarékat ing Teheran, Iran. Jimmy Carter naté pikantuk Nobel Perdamean ing taun 2002.

Karier 
Sasampunipun sekolah satunggal taun ing Universitas Teknik Georgia, ing taun 1946, Jimmy Carter yasa bale wisma kaliyan Rosalynn ingkang ugi asalipun saking Georgia. Panjenenganipun gadhah sekawan putra, tigang jaler lan satunggal èstri. Setunggal taun sasampunipun lulus saking Akademi lajeng makarya ing dinas militèr aktif ing armada kapal selam. Taun 1952, Jimmy Carter pikantuk tugas ing program kapal selam nuklir ingkang dipunpandhegani déning Laksamana hyman Rickover. Sataun salajengipun, Carter nyinaoni fisika nuklir, wekdal punika panjenenganipun dipuncalonaken dados perwira mesin ingkang badhé dipuntugasi ing kapal selam nulkir Amérika ingkang kaping kalih. Nanging taun 1953, wonten musibah ing kulawarganipun lan bapanipun Carter tilar donya. Jimmy Carter kondur dhateng Georgia saperlu ngurus perusahaan kacang kagunganipun kulawarga Carter.

Ing taun 1962, Carter wangsul malih dhateng karieripun. Wekdal punika rayinipun ingkang namanipun Billy dados gantosipun minangka pangurus perusahaan kacang. Jimmy Carter saged menangaken pamilihan senator praja georgia. Sasampunipun dados senat ing Georgia, Jimmy Carter lajeng ndhèrèk nyalon dados Gubernur Georgia, nanging gagal piakntuk panjurung saking partenipun. Ing taun 1970, Jimmy nyalon malih dados gubernur lan menang saéngga saged lenggah minangka gubenur Georgia.

taun 1976, Jimmy Carter nyalon dados présidhèn Amérika seriakat. Jimmy Carter menang nyalon présidhèn lan ngalahaken Présidhèn Gerald Ford.

Masa kepresidenan

Cathetan suku

Pranala njawi 
 Jimmy Carter

Artikel mawa basa krama
Pemenang Bebungah Perdamean Nobel
Présidhèn Amérika Sarékat
Person of the Year
Pemimpin Perang Dingin
Lair 1924
Tétanus kang dikenal uga minangka lockjaw , punika lelara kang disebabaké déning tetanospasmin, ya iku sejenis neurotoksin kang diprodhuksi déning Clostridium tetani kang nginfèksi sistem urat saraf lan otot mula saraf lan otot dadi kaku. Kitasato ya iku wong kang wiwitan kasil anggoné ngisolasi organisme saka kurban manungsa kang kena tétanus lan uga nglaporaké manawa toksiné bisa dinétralisasi nganggo antibodi kang spesifik. Tembung tétanus asal saka basa Yunani ya iku tetanos saka teinein kang ateges kaku. Lelara iki nginfèksi nalika spasme otot tonik lan hiperrèflèksia nyebabaké trismus (lockjaw), spasme otot umum, gègèr kang mlengkung (opistotonus), spasme glotal, kejang, lan paralisis pernapasan.

Karakteristik Clostridium tetani 

C. tetani kalebu bakteri Gram positif, anaerob obligat, bisa mbentuk spora, lan bentukke drumstick. Spora kang diwangun déningC. tetani iki resisten banget tumrap panas lan antisèptik. Dhèwèké bisa tahan sanajan wis diautoklaf (1210C, 10-15 menit) lan uga resisten tumrapfenol lan agen kimia liyané. Bakteri Clostridium tetani iki akèh tinemu ing lemah, rusohan manungsa lan kéwan ingon lan ing laladan pertanian. Umumme, spora bakteri iki didistribusi ing lemah lan saluran penceranaan sarta feses saka jaran, domba, asu, kucing, tikus, babi, lan pitik. Nalika bakteri mau ana ing di jero awak, dhewee bakal ngasilaké neurotoksin (sejenis protéin kang gawene minangka racun kang nyerang pérangan sistem saraf). C. tetani ngasilaké rong eksotoksin, ya iku tetanolysin lan tetanospasmin. Fungsi saka tetanoysin ora dingerteni kanthi jelas, nanging uga bisa mrabawani tetanus. Tetanospasmin minangka toksin kang lumayan kuat.

Cathetan suku

Pranala njaba 

 Tetanus - medicastore.com 
 Tetanus di Medline Plus
 Tetanus Surveillance -- United States, 1998-2000 (Data and Analysis)
 Tetanus Symptoms

Media 
 Video: Generalized tetanus pada wanita 70 tahun (Neurology) 
 Video: Tetanus pada dogs

Penyakit bakterial
Miranda May Kerr () ya iku model asal Australia. Miranda dikenal déning publik kawit dhèwèké dadi salah sawijining Victoria's Secret Angels, Miranda dhéwé ya iku wong Australia kang wiwitan patisipasi ing iklan Victoria's Secret. Miranda muwuti karire minangka sawijining model nalika umur 13 taun, dhèwèké menang kontès modeling kang dianakake déning majalah Dolly lan lenga wangi Impulse.

Karier 
Karier Miranda kawiwitan nalika tau 1997 nalika dhèwèké mèlu kontès golèk model ing Australia kang dianakake déning Majalah Dolly lan uga lenga wangi Impulse.

2004: Karier Miranda wis katon nalika ing sawijining kampanye iklan kanggo Jeans Ober Paris.

Ing pertengahan taun 2004 Miranda pindah ing New York. Miranda wis akèh nindakaké peragaan busana kanggo désainer désainer misuwur lan merk sandhangan kaya ta: Heatherette, Alex Perry, Baby Phat, Betsey Johnson, Blugirl, Evisu, Jason Wu, Joanna Mastroianni, John Richmond, Just Cavalli, Lela Rose, Nanette Lepore, Paola Frani, Project Runway, Sass & Bide, Sweetface, Trovata, Twinkle by Wenlan, lan Venexiana.

Miranda éntuk kontrak kanthi kosmetik Maybelline. Pada taun 2007 Miranda resmi dadi sawijining Victoria's Secret Angels lan dhèwèké uga éntuk kontrak kanthi Victoria's Secret. Miranda uga nggenteni Supermodel Megan Gale minangka ikon saka departement store Australia, David Jones. Ing taun 2008 majalah Forbes ndadèkaké Miranda ingi posisi sepuluh ing pratélan model kang bayarané gedhé ing donya, kanthi bayaran $3.5 juta.

Miranda uga mbintangi video klip Number one duwéke Pharell lan Kanye West, lan uga éntuk peran cilik ing sitkom How I Met Your Mother.

Majalah-majalah kang nampilake Miranda minangka model sampul ing antarané ya iku: Elle Mexico, Harper's Bazaar Inggris, GQ Inggris, Rolling Stone Australia, GQ German.

Miranda ngetokaké produk kecantikan perawat kulit kang 100% dagawe saka organik kang wujud Kora, jeneng Kora dhedhasar tradisi meditasi saka Tibet.

Produk produk Victoria's Secret kang diiklanake déning Miranda ya iku: Victoria's Secret swim Catalogue, Victoria’s Secret Dream Angel Heavenly Enchanted fragrance, Angels Wireless Bra Commercial, Angels Air Push Up Bra Commercial.

Nalika iku Miranda isih gabing ing Modeling Agency:

Ing taun 2010, Miranda mragakake busana kanggo Sass&Bride, David Jones, lan Prada bareng Doutzen Kroes lan Alessandra Ambrosio.

Kapribadhen 

Miranda Kerr ya iku penganut ajaran agama Budhadheweke kandha manawa, 

Model kang dhuwure 175 cm lan duwé mripat warna biru, uga sinebut minangka calon penerus Supermodel Elle Mcpherson.

Miranda mangan panganan organik kanggo njaga keséhatane. Dhèwèké seneng bayam, alpukat, janganan ijo, lan brokoli. Miranda uga sregep yoga lan pilates kanggo njaga awake supaya tetep ideal.

Ing taun 2007 Miranda pacaran karo Aktor Orlando Bloom.

Cathetan suku

Pranala njaba 
 
 Kora Skin Care by Miranda Kerr  Official Site

Lair 1983
Wong urip
Model Australia
Ingkang maragani Australia
Cheryl Ann Tweedy () ya iku sawijining penyanyi kang nggabung ing sawijining grup band asal Inggris Girls Aloud. Kawitane  dhèwèké gabung ing grup band mau amarga Cheryl mèlu kompetisi Popstars:The Rivals.

Cheryl uga dikenal minangka penyanyi wanita solo, dhèwèké ngetokaké album solone kanthi irah-irahan 3 Words. Saliyané dadi penyanyi, dhèwèké uga dadi salah sawijining juri  ing acara The X Factor ing mangsa kaping lima.

Cathetan suku

Pranala 

 Cheryl Cole official site
 Girls Aloud official site
 

Penyanyi Inggris
Anggota Girls Aloud
Juri The X Factor
Kolonel Sugiyono utawi kanthi nama jangkep Kolonel Anumerta R. Sugiyono Mangunwiyoto (lair ing Gedaran, Gunungkidul, 12 Agustus 1926 – kapundhut ing Kentungan, Yogyakarta, 1 Oktober 1965 nalika yuswa 39 taun) inggih punika salahsatunggaling pahlawan Indonésia ingkang dados kurban G 30 S PKI.

Kol. Sugiyono dhaup kaliyan Supriyati. Piyambakipun gadhah enem putra, inggih punika ; R. Erry Guthomo (l. 1954), R. Agung Pramuji (l. 1956), R. Haryo Guritno (l. 1958), R. Danny Nugroho (l. 1960), R. Budi Winoto (l. 1962), lan R. Ganis Priyono (l. 1963); lan satunggal lare èstri, Rr. Sugiarti Takarina (l. 1965), ingkang lair sabibaripun bapakipun kapundhut. Nama Sugiarti Takarina diparengaken déning Présidhèn Sukarno.
Achmad Rifa'i utawi ingkang sok diarani Kiai Haji Ahmad Rifa'i (lair ing Tempuran, Kendhal, Jawa Tengah taun 1786; kapundhut ing Manado, Sulawesi Lor ing taun 1859) inggih punika pahlawan nasional Indonésia saking Jawa Tengah. Piyambakipun ugi salah setunggaling ulama, sarta sastrawan ingkang asring nyerat buku semangat perjuangan kamardikan.

Wiwit alit piyambakipun sampun sinau agama marang ramanipun, KH. Muhammad Marhum. Piyambakipun ugi asring dakwah ing Kendhal nalika tesih enem. Wekdal taun 1826 piyambakipun tindak haji sarta sinau ngèlmu agama ing Mekah lan Madinah ngantos 8 taun. Sanes punika piyambakipun ugi sekolah ing Mesir.

Lair 1786
Pati 1859
Pahlawan Indonésia
Prof. Dr. Yusril Ihza Mahendra, M.Sc., () iku pulitikus kang ana ning Indonésia uga dadi artis ning Indonésia. Dhèwèké njabat dadi Mantri Sekretaris Nagara Indonésia ning periode 20 Oktober 2004 nganti 8 Mèi 2007.
Ning babagan pulitik saka taun 1998 nganti taun 2005 dhèwèké njabat dadi katua Umum Parté Bulan Bintang. Mahendra nganti dadi ketua ning telu kantor kang ngurusi masalah béda,dadi mantri ning kabinèt papréntahan Indonésia, ya iku Mantri Kehakiman lan Hak Asasi Manusia (26 Agustus 2000-7 Fèbruari 2001), Mantri Kehakiman lan Hak Asasi Manusia Kabinet Gotong Royong (Agustus 2001-2004) lan pungkasan Mantri Sekretaris Nagara Kabinet Indonésia Bersatu (20 Oktober 2004-2007).

Pendidikan 
Pendidikan Sarjana kang dilakoni déning Yusril Ihza Mahendra:
Pendidikané S-1 jurusan Hukum Tata Nagara Fakultas Hukum UI wisuda ning taun 1983 lan jurusan Filsafat Fakultas Sastra UI (1982).
Pendidikan S2-né saka Graduate School of Humanities and Social Science, Universitas Punjab (India) nalika taun 1984.
Pandidikan S-3 saka Institute of Post Graduate Studies, Universitas Sains Malaysia (1993)

Pangalaman Akademis 
Pangalaman Akademis saka Yusril Ihza Mahendra:
 Staf pengajar ning Universitas Muhammadiyah Jakarta (UMJ)
 Staf pengajar ning Akademi Ilmu Pemasyarakatan, Depkeh (1983)
 Staf pengajar ning Program Pascasarjana UI dan UMJ sarta pengajar Fakultas Hukum UI

Pengalaman organisasi 
Pangalaman Organisasi saka Yusril Ihza Mahendra:
 Wakil Ketua Badan Komunikasi Pemuda Masjid Indonésia (1981-1982)
 Anggota DPP Dewan Dakwah Islamiyah Indonésia (1996-2000)
 Ketua pengkajian hukum uga merangkap dadi wakil ketua Dewan Pakar ICMI ning wewengkon DKI Jakarta (1996-2000)

Cathetan suku 

Tokoh ICMI
Alumni Universitas Indonésia
Mantri Hukum lan Hak Asasi Manungsa Républik Indonésia
Kabinèt Indonésia Bersatu
Kabinèt Gotong Royong
Lair 1956
Gogon utawa Margono () dikenal dadi salah sawijining pelawak senior grup Srimulat. Rambut kuncung lan kumis ala Caplin ndadèkaké jenenge dikenal lan laris nampa job. ing Srimulat Gogon setingkat karo  Tarzan, Tessy, Timbul, Kadir, Nunung lan Doyok. Ning perjalanan kariré, Gogon kesandung masalah, wektu dhèwèké ketangkep basah karo Pulisi  lagi nggunakaké narkoba. karo kang dadi sigaring nyawané utawa bojoné ya iku, Tri Kusni Handayani (37). Gogon ditangkap ing omahé dhéwé ning Perumahan Papan Anggegana Mas Blok U, No. 18, RT 8/1 Kalurahan Selapajang Jaya Kacamatan Neglasari  Kutha Tangerang nalika tanggal 22 Agustus 2007.

Pelawak kang kaloka karo gayané sing bungkuk karo sedhakep iki akhiré diukum patang taun kunjara lan denda Rp.150 juta déning Majelis Hakim Pengadilan Negeri Tangerang. ing  putusan tanggal 15 April 2008 iku, Gogon kang terbukti kanthi sah lan meyakinkan iku jelas duwé ekstasi.

Sawisé metu saka panjara, Gogon nikmati kabebasané karo mubengi kutha lan lumebu metu mal kang ana ning kawasan Bekasi lan Bogor. Dhèwèké uga diundhang déning para kanca, kaya ta Tukul Arwana kanggo tampil ning acara Bukan Empat Mata, lan Tarzan olih kahormatan kanggo motong rambuté kaya jaman-jaman biyèn, model jambulé kang khas. Sadurungé dipotong rambut lan jangguté, Gogon kang biyèn pernah duet karo penuanyi dangdut Chyntia Sari lan artis sinétron Cut Keke nyebut dhèwèké mirib karo 'Syeh Puji'.

Cathetan suku

Pelawak Indonésia
Aktor Indonésia
Basuki lair ning Surakarta, Jawa Tengah, tanggal 5 Maret 1956, dikenal ning masarakat umum dadi pelawak, bintang iklan lan aktris sinétron. Dhèwèké anaké pelawak (alm) Pete aliyas Suwito kang dadi legendha amarga kiprahé, dhèwèké uga anggota srimulat karo (alm) Gepeng, Timbul. Tarsan lan liyané.
 
Anake pelawak (alm) Pete aliyas Suwito iki, tau dadi bintang iklan produk obat masuk angin, ngidolakaké Bapaké dhéwé lan almarhum Benyamin Syueb.
nalika karo Benyamin dhèwèké tau mbintangi sinétron SI DOEL ANAK SEKOLAHAN, kang dadi karyo, kawitané dadi bintang tamu mung kanggo pirang episode ing sinétron mau,
akhiré dadi juru main tetap amarga aktingé apik.
Basuki tau berkecimpung ing dalem persatuan seni Wayang Orang Sri Wanito.
banjur nyoba mrlu tampil ing Srimulat wiwit 1981 tekan 1986.
banjur metu saka Srimulat dhèwèké pernah mbentuk grup lawak Merdeka karo Kadir, Timbul, Nurbuat, lan Rohana, meski ora suwi.
wong telu kang ditinggal ya iku Basuki, Kadir, lan Timbul banjur yasa Batik Grup mung betah tekan telung taun.
Basuki ninggal dunya ing Rumah Sakit Melia Cibubur, Jakarta Timur, Rabu (12/12/07) amarga serangan jantung.
Jenasah Basuki dimakamké ing pemakaman umum Kampung Kandang, Jalan Moh Kahfi II, kawasan Cinere, Dhépok, Jawa Barat, ing dina Kamis.

Cathetan suku 

Aktor Indonésia
Pelawak Indonésia
Lair 1956
Tessy Srimulat utawa jeneng dawané Kabul Basuki dikenal dadi priya 'kocak' kang sakwayah-wayah tampil karo dandanan wanita.
Tessy ngawali kariré dadi komedian karo gabung ing grup lawak Srimulat, sekdurungé gabung ing dalam pirang acara komedi televisi.

Pria kang duwé nama asli Kabul Basuki iki, ()lair di Banyuwangi, 31 Dhésèmber 1947.
Nama Tessy, kang digunakaké ing dalam sak wayah penampilané njukut inspirasi saka nama putri sulungé dhéwé , Tessy Wahyuni Riwayati Hartatik.
Tessy dhéwé, sadurungé dadi pelawak ya iku anggota KKO Angkatan Laut kanggo operasi pembebasan Irian Barat ing taun 1961-1963.
metu saka marinir, dhèwèké gabung karo seni panggung hiburan rakyat ing Surabaya, lan gabung ing Srimulat Surabaya taun 1979.

Ciri khas Tessy ing panggung ya iku ya iku peran banci, kosmetik kandhel, bibir monyong, cincin akik mata ghedhi kang akèh ing jari-jari tangané, banjur logat Suroboyoan kang kenthel.
Tessy kerep nggoda aktris wanita liyané kang sepanggung karo dhèwèké.
Gaya banci iki pertama kali dianggo Tessy wektu berperan dadi Hansip, wektu iku dhèwèké spontan improvisasi kanggo nguripaké suasana karo tingkah kang kemayu.
Kerana sukses, awit wektu iku peran banci ajek dianggo ing wektu pamentasan.

Filmografi 
Film kang pernah dilakoni déning Tessy :
 Gepeng Mencari Untung (1983)
 Setannya Kok Beneran? (2008)
 The Maling Kuburans (2009)
 XXL-Double Extra Large (2009)
 Susah Jaga Keperawanan di Jakarta (2010)

Cathetan suku 

Aktor Indonésia
Pelawak Indonésia
Tokoh saka Banyuwangi
Tweety iku karakter saka sèri kartun Looney Tunes, awujud manuk kenari kuning cilik kang dadi mungsuhe kucing kang arane Sylvester. Tweety biaysané dimanfaataké déning wong liya, kaya ta Nini utawa salah sawijining Bulldog generik ing kartun WB.

Tweety iku nggambaraké manuk kenari ing urip ing kandhang diopeni déning Granny. Nalika ing jaba kandhang, Tweety kudu mungsuhan karo  Sylvester. Tweety mesthi beja nalika dijaga déning Hector kang urip ing omahé Granny.

Karakter iki digawé déning Bob Clampett lan digawé sampurna déning Friz Freleng. Kartun pisananane ya iku A Tale of Two Kitties, ing kana Tweety metu karo Babbit lan Catstello nalika tanggal 21 November 1942.

Pranala njaba 

  Galeri khas Tweety
  TweetyFriends.com
  TweetyTown.com

Filem
Film Kartun
Senyawa kimia formaldehida (uga diarani metanal, utawa formalin), kalebu aldehida kanthi rumus kimia H2CO, senyawa iki dhapuré gas, utawa cuwèr kang dikenal kanthi jeneng formalin, utawa padhetan kang dikenal kanthi jeneng paraformaldehyde utawa trioxane. Formaldehida sepisanan disintesis déning kimiawan Ruslan Aleksandr Butlerov nalika taun 1859, nanging diidhèntifikasi déning Hoffman nalika taun 1867.

Lumrahé, formaldehida kadhapur amarga réaksi oksidasi katalitik kang ana ing metanol. Mulané formaldehida bisa diasilaké saka pangobongan bahan kang ngandhut karbon lan  ana ing pega nalika alas kobong, knalpot mobil, lan pega tembako. Ing atmosfèr bumi, formaldehida diasilaké saka aksi cahya srengéngé lan oksigèn karo metana lan hidrokarbon liyané kang ana ing atmosfèr. Formaldehida ing kadhar kang cilik uga diasilaké minangka metabolit organisme, kalebu manungsa.

Piguna 
Formaldehida bisa minangka mbasmi bakteri, saéngga kerep minangka disinfektan lan uga dadi bahan kanggo ngawètaké. Minangka dhisinfèktan, Formaldehida uga dikenal kanthi jeneng formalin lan dimanfaataké dadi bahan kanggo ngresiki; téke, kapal, gudhang lan sandhangan.

Formaldehida uga dianggo minangka pengawèt ing vaksinasi. Ing babagan mèdhis, larutan formaldehida dianggo kanggo nggaringaké kulit, kaya ta kanggo matèni kutil ing kulit. Larutan saka formaldehida kerep dianggo dadi balsem kanggo matèni bakteri lan ngawètaké bathang.

Ing indhustri, formaldehida akèh-akèhé dianggo dadi prodhuksi polimer lan warna-warna bahan kimia. Yèn digabungaké karo fenol, urea, utawa melamina, formaldehida ngasilaké resin termoset kang atos. Resin iki dianggo dadi lèm permanèn kaya ta dianggo dadi lèm kayulapis utawa triplèks lan karpèt. Wujud busa saka formalin uga bisa digunakaké minangka insulasi. Luwih saka  50% prodhuksi formaldehida dientèkaké kanggo prodhuksi resin formaldehida.

Kanggo nyintésis bahan-bahan kimia, formaldehida dianggo kangggo nggawé alkohol polifungsional kaya ta pentaeritritol, kang minangka nggawé cèt bahan panjeblug. Turunan formaldehida liyané ya iku metilena difenil diisosianat, komponèn wigati ing cèt lan busa poliuretana, saliyané iku uga ana heksametilena tetramina, kang digunakaké ing [[resin fenol-formaldehi kanggo nggawé RDX (bahan panjeblug). Formalin uga kena digunakaké minangka insektisida lan bahan baku pabrik-pabrik resin plastik lan bahan panjeblug.

Cathetan sikil 

Aldehida
Karsinogen
Boraks (IPA: /bləŋ/) ya iku campuran garam mineral konsèntrasi dhuwur kang dianggo nalika nggawé panganan tradhisional. Kaya ta karak lan gendar. Boraks uga diarani natrium biborat, natrium piroborat, natrium tetraborat.

Bleng ya iku wangun kang ora murni saka boraks, nanging asem borat murni kang digawé indhustri farmasi luwih iki kang diarani boraks. Ing indhustri, boraks dadi bahan soldèr, bahan kanggo ngresiki, bahan kanggo ngawètaké kayu, antisèptik kayu, lan kanggo matèni coro.
Ing wanguné kang ora murni, boraks wis digawé wiwit taun 1700 ing Indonésia. Boraks jinis iki wanguné awujud banyu bleng. Bleng lumrahé diasilaké saka ladhang uyah utawa kawah endhut (kaya ta ing Bledug Kuwu, Jawa Tengah).

Legalitas 
Pamaréntah wis nglarang boraks minangka bahan panganan wiwit Juli 1979. Kajaba iku larangan iki uga dimantepaké nganggo SK Mantri Keséhatan RI No 733/Menkes/Per/IX/1988.

YLKI liwat Warta Konsumen (1991) nglapuraké, kurang luwih 86,49 persèn conto mi teles kang dijupuk saka Yogyakarta, Semarang, lan Surabaya ngandhut asem borat (boraks). Kajaba iku 76,9 persèn mi teles ngandhut boraks lan formalin. YLKI uga nglapuraké anané boraks ing jajanan kang didol ing Jakarta Kidul.

Mbebayani 
Boraks ora aman yèn dipangan dadi campuran panganan, nanging boraks wis akèh digunakaké dadi bahan kanggo campuran panganan ing Indonésia. Mangan panganan kang ngandhut boraks pancèn ora duwé akibat langsung kang èlèk kanggo kaséhatan, nanging boraks bakal numpuk sithik mbaka sithik awit disesep awak kanthi cara kumulatif. Akibaté yèn kerep mangan boraks kang ana ing panganan bisa ngakibatké gangguan utek, ati. lan ginjel. Nalika cacahé wis akèh, boraks bisa njalari dhemam, anuria ya iku ora bisa nggawé cuwéran urin, koma, ngarangsang sistem saraf pusat, nggawé depresi, apatis, sianosis, tekanan getih kang mudhun, karusakan ginjel, semaput, nganti myebabaké pepati.

Boraks lumrahé dianggo nggawé panganan kaya ta:
 mi
 lonthong, supaya kenyel
 kupat, supaya kenyel
 bakso, supaya awèt lan kenyel
 kécap, supaya awèt

Pranala njaba 
 http://www.suaramerdeka.com/harian/0709/03/ragam05.htm
 http://www.disnakkeswan-lampung.go.id/index2.php?option=com_content&do_pdf=1&id=246 
 Zat pengganti Formalin dan Boraks
 [eng] International Chemical Safety Card 0567
 [eng] International Chemical Safety Card 1229 (fused borax)
 [eng] National Pollutant Inventory - Boron and compounds
 [eng] NIOSH Pocket Guide to Chemical Hazards
 [eng] Sodium Borate in sefsc.noaa.gov

Cathetan sikil 

Bahan panganan
Senyawa natrium
Sirup (saka basa Arab شراب sharab, ombènan) ya iku cuwèran kang kenthel lan duwé kadhar gula kalarut kang dhuwur, nanging ora duwé endhepan kristal. Viskositas (kakenthelan) sirup disebabaké amarga akèhé ikatan hidrogen saka gugus hidroksil (OH) ing molekul gula kang larut ing molekul banyu. Miturut tèknik utawa ing èlmiah, istilah sirup uga kerep minangka nyebutaké cuwèran kenthel, lumrahé résidhu, kang ngandhut dat saliyané gula.

Kanggo ngundhakaké kadhar gula kang larut, lumrahé sirup dipanasaké. Larutan sirup dadi super-jenuh.

Sirup uga kerep minangka usada, kulinèr lan ombènan. Sirup lumrahé digawé saka gula lan banyu. Sirup ngandhut gula kurang luwih 50%-80%.

Sirup wujudé kenthel. Nalika ngombé sirup kudu dicampur karo banyu. Sirup lumrahé diombé karo ès watu, nanging sirup uga kena diombé karo banyu anget. Sirup digawé kanthi manéka rasa. Lumrahé rasa woh-wohan kaya ta jeruk, stroberi, klapa, pandhan, apel, bléwah, kiwi, térong landa, dlima, arbey. Kajaba iku sirup uga ana kang digawé saka campuran rasa woh-wohan mau kaya ta jeruk karo bléwah, klapa-pandhan.

Sirup lumrahé diwadhahi gendul lan didol ing toko-toko. Ana uga obat sirup, obat iki banjur digawé sirup dhéwé kanthi digodhog karo gula lan banyu. Sirup kang didol lumrahé duwé mèrek. Mèrek-mèrek sirup ing Indonésia kaya ta Sirup ABC, Sirup Marjan, Indofood lan liya-liyané. Kajaba iku sirup uga ana kang wis diwadhahi ing gelas-gelas lan didol kanthi di press tutupé.

Cathetan sikil 

Ombèn-ombènan
Cao utawa Cincau (Hanzi: 仙草, pinyin: xiancao) yaiku gèl kang mèmper ager-ager. Cao digawé saka cem-ceman godhong tuwuhan cao. Gèl dumadi awit godhong tuwuhan iku ngandhut karbohidrat kang bisa ngiket molekul-molekul banyu.

Tembung cao asalé saka dialék Hokkian sienchau (Hanzi: 仙草, pinyin: xiancao) kang lumrahé diunékaké wong Tionghoa ing Asia Tenggara. Cao dhéwé ing basa asalé sabenere yaiku jeneng tuwuhan (Mesona spp.) kang dadi bahan kanggo nggawé gel iki.

Cao paling akèh digunakaké dadi bahan kanggo nggawé ombènan kaya ta ès cao utawa ès campur. Cao uga nduwéni éfék penyejuk lan peluruh.

Carané nggawé 
Cara nggawé cao kang sepisanan yaiku kanthi ngrendhem godhong cao kang wis diremes-remes utawa diajurké. Ana uga kang nggunakaké kanthi cara nggodhog godhong cao dhisik. Sawisé iku banjur diwénéhi soda kué. Soda kué iki gunané kanggo ngawétaké. Werna cao akèh macemé, ana kang nduwéni warna ijo kenthel, ireng transparan. Konsistensiné uga warna-warna. Werna lan konsistensi iki béda-béda awit tuwuhan kang dianggo nggawé uga béda-béda.

Tuwuhan kang ngasilaké cao 
Tuwuhan kang ngasilaké cao yaiku:
 Tuwuhan saka génus Mesona, mligi M. procumbens, M. chinensis kang akèh ditandur ing Tiongkok pérangan kidul lan Indocina, utawa M. palustris (misuwur kanthi jeneng lokal Janggelan) kang akèh tinemu ing Indonésia, tuwuhan iki ngasilaké cao kang wernané ireng.
 Cylea barbata Myers utawa cao ijo, ngasilaké cao kang warna ijo lan rada luwih kentel konsistensiné.
 Melasthoma polyanthum utawa cincau perdu.

"Woh" botani dudu woh nanging syconia Ficus pumila (fikus rambat) ing Tiongkok uga digunakaké dadi bahan jinis cao liyané kang diarani "pai-liang-fen" Woh iki didol dadi grass jelly kaya cao utawa ai-yu jelly.

Cao ijo 
Tuwuhan cao ijo (C. barbata Myers.) mrambat, godhongé nduwéni warna ijo pucet lan ana rambuté ing dhuwur godhong. Saliyané ngasilaké cao, ékstrak tuwuhan iki uga ngandhut zat anti-protozoa, tetrandine, yaiku alkaloid, mligi marang jalaran malaria Plasmodium falciparum.

Cathetan suku 

Koloid
Bahan panganan
Masjid Raya Daerah Istimewa Yogyakarta utawa sok diarani Masjid Gedhé Kauman dumunung ing kulon alun-alun lor kang kanthi langsung nandhakaké sultan ya iku pamimpin perang utawa panguasa papréntahan senapati ing ngalanga uga ndadèkaké sayidin panatagama khalifatulah ing donya ing sajeroning pamimpin agaman (panatagama) ing kasultanan.Masjid Gedhé Jogjakarta kagolong salah sijiné masjid kang ora bisa dipisahake ing Kraton Ngayogyakarta Hadiningkrat khususon dumadeg ing Sri Sultan Hamengku Bawana I Senopati ing Ngalogo Abdurrahman Sayidin Panatagama Kalifatullah ing Ngayogyokarto. Masjid Gedhé dumadeg ing tanggal  29 Mèi 1773 (sajeroning prasasti: Dina Ahad Wage, 6 Robiul’akir taun Alip, sengkalan:“GAPURA TRUS WINAYANG JALMA” (1699 Jw.=1187 H=1773M). Tokoh kang musuwur prakasai ya iku  Sultan lan Kyai Penghulu Faqih Ibrahim Diponingrat

Sajarah
Masjid Gedhé Jogjakarta kagolong masjid kang tuwa dhéwé dumadeg déning Karajan Islam Ngayogyokarto Hadiningrat utawa Kasultanan Jogjakarta. Masjid Gedhé madeg sakwentar déning Sri Sultan Hamengku Bawana I sabanjuré mbagun kraton kang anyar, lan dimupangatake kanggo asil saka rundingan (rembug)  Giyanti ing tanggal 13 Fèbruari 1755. Parundingan Giyanti ya iku rerembugan kang duwé asil ngerampungake pamusuhan antarané  Karajan Mataram asebab anané pamusuhan Walanda, saéngga Karajan Mataram dipecah dumadi loro ya iku Ngayogyakarta Hadiningrat lan Surakarta Hadiningrat.
Masjid kang dibangun ing mangsa Sri Sultan Hamengkubuana I déning arsitek K.Wiryakusuma.Masjid Agung Gedhé kauman duwé penghulu kang kapisan ya iku Kyai Faqih Ibrahim Diponingrat.Sri Sultan Hamengku Bawana I sadurungé dumadi raja, Panjenengan kagolong umat muslim.Ing peperangan gerilya lawean Walanda, panjenengané ngawe  pos-pos kang strategis kanggo wadyabala lan  dipirantèni anané Mushola.Masjid Agung Gedhé kauman madeg ing  taun 1773 M, Sri Sultan Hamengku Bawana I  mebangun masjid kanthi jeneng kapisanan  Masjid Gedhé, sabanjuré misuwur kanthi jeneng Masjid Agung, utawa Masjid Besar, lan dipatenake kanthi jeneng Masjid Raya Daerah Istimewa Yogyakarta. 

Taun 1775
Ing taun 1775 dumadeg Serambi Masjid Gedhé (ngadeg ing:Dina Kamis Kliwontanggal 20 Syawwal taun Jimawal, sinengkalan “ YITNA WINDU RESI TUNGGAL”= 1701 Jw. utawa “TUNGGAL WINDU PANDITA RATU”= 1701 Jw.= 1189 H= 1775 M). Serambi Masjid Gedhé saliyané dimupangatake kanggo salat uga dimupangatake kanggo  “AL MAHKAMAH AL KABIROH”,ya iku patemuan ing Alim Ulama, Pangajian Dakwah Islamiyah, Mahkamah kanggo Pangadilan babagan  agama, Nikah, Pegat, lan babagan pambagian warisan. Uga dimupangatake kanggo paringatan dina-dina gedhé Agama Islam.

Arsitek

Kapangurusan
Masjid Gedhe, duwé kapangurusan kang dicekel ing Penghulu Kraton, lan dibiyantu déning Ketib, Modin,Merbot, lan Abdi Dalem Pamethakan, Abdi Dalem Kaji Selusinan lan Abdi Dalem Barjamangah.Kapangurusan ing Masjid Gedhé kang dumunung ana ing sakiteré tlatah Masjid kanthi jeneng kampung Pakauman (tlatah para Kaum = Qoimmuddin = Panegak Agama). Dumununé masjid ndadèkaké pusat jama'ah lan dadi pusat pangajian sarta pengadilan agama Islam ing Yogyakartata.

Gedhé Kauman
Amandhel (tonsil) yaiku tumpukan lapisan kang wujudé tisu kang manggon ana ing sisih mburi krongkongan. Amandhel kalebu pérangan sistem kakebalan awak, kang didhesain kanggo ngayomi awak kanthi njebak baktèri lan virus kang lumebu ing awak liwat tutuk.

Radhang 
Radhang amandhel yaiku nalika amandhel wis ora kuwat ngalangi infèksi kang asring kadadéan. Radhang amandhel lumrahé disebabaké amarga virus kang uga bisa dadi jalaran lara flu biyasa. Radhang amandhel uga disebabaké amarga baktèri tinentu. Tandha yèn kena radhang yaiku amandhel asring katon.

Cathetan sikil 

Sirah lan gulu
Rizal Mantovani () ya iku sutradara kang wis kondhang ing Indonésia. Rizal dikenal amarga nyutradarai vidéo klip lan filem layar amba ing Indonésia. Wiwit saka taun 1992 nganti 2007 Rizal wis nggarap kira-kira 200 vidéo musik lan iklan tivi, lan nyutradarai 5 filem layar amba.

Babad slira 
Rizal ya iku putra saka pasangan Mohamad Saleh lan Widji Andarini. Bapaké iku diplomat RI. Minangka anak diplomat, Rizal urip pindhah-pindhah ing nagara-nagara nggoné bapaké kerja ing wektu iku. Wiwit tepung karo vidéo musik nalika dhèwèké ana ing kelas 2 SMA Overseas Children's School ing Srilanka, nagara panggon bapaké kerja nalika taun 1983. Wektu iku kancané, Eddy Setiawan, duwé camera home video wetonan anyar Sony.

Filmografi

Sutradara 
 Kuldésak (1999),
 Jelangkung (2001),
 Jatuh Cinta Lagi (2006),
 Kuntilanak (2006),
 Kuntilanak 2 (2007),
 Kuntilanak 3 (2008),
 Ada Kamu, Aku Ada (2008),
 Kesurupan (2008),
 Mati Suri (2009),
 Air Terjun Pengantin (2009),
 Taring (2010),
 Cewek Gokil (2011),
 Jenglot Pasisir Selatan (2011),
 Pupus (2011).

Prodhuser 
 Kuldésak (1999) (co-producer),
 Satu Kecupan (2004) (executive producer),
 Kuntilanak (2006) (executive producer).

Editor 
 Kuldésak (1999),
 Jelangkung (2001).

Production designer 
 Kuldésak (1999),
 Jelangkung (2001).

Panulis carita 
 Kuntilanak (2006).

Cathetan sikil 

Sutradara Indonésia
Wong Jakarta
Alumni Universitas Trisakti
Arifin Chairin Noer (lair ing Cirebon, Jawa Kulon, 10 Maret 1941 – séda ing Jakarta, 28 Mèi 1995 ing umur 54 taun), utawa luwih ditepungi Arifin C. Noer. Ya iku sutradara téater lan filem saka Indonésia kang wis akèh menangké Piala Citra ing bab filem paling apik lan panulis skénario paling apik.

Salah siji filem Arifin kang paling kontroversial ya iku Pengkhianatan G 30 S/PKI (1984). Film iki diwajibké pamaréntah Orde Baru kanggo diputer ing sakabihané stasiun tivi saben taun ing tanggal 30 September kanggo ngèlingi insidhèn Gerakan 30 September ing taun 1965. Peraturan banjur diilangi ing taun 1997.

Kejaba iku Arifin uga kang pisanan ngenali aktris Joice Erna lan ndadèkaké misuwur ing filem Suci Sang Primadona ing taun 1977.

Latar wuri téater kang kuwat diolèhake nalika dhèwèke mèlu ing golongan téateré Rendra lan uga banjur nulis lan nyutradharai lakon-lakoné dhéwé kaya ta Kapai Kapai, Tengul, Madekur dan Tarkeni, Umang-Umang lan Sandek Pemuda Pekerja.

Bojoné uga aktris ya iku Jajang C. Noer. Saka bojoné iku, Arifin duwé anak loro, ya iku Nitta Nazyra lan Marah Laut.

Film kang wis tau disutradharai 
 Rio Anakku-1973,
 Suci Sang Primadona-1977,
 Petualang-Petualang-1978,
 Yuyun Pasien Rumah Sakit Jiwa-1979,
 Harmonikaku-1979,
 Serangan Fajar-1981,
 Djakarta 1966-1982,
 Pengkhianatan G 30 S/PKI-1984,
 Matahari Matahari-1985,
 Biarkan Bulan Itu-1986,
 Taksi-1990,
 Bibir Mer-1991,
 Tasi oh Tasi-1992.

Cathetan sikil 

Lair 1941
Pati 1995
Tokoh saka Cirebon
Tokoh teater Indonésia
Sutradara Indonésia